SGP ควัก 15 ลบ. ซื้อ “ประสานสักแก๊ส” รุกขยายตลาด LPG เอเชีย
SGP ควัก 15 ลบ. ซื้อกิจการก๊าซ LPG ในลาว “ประสานสักแก๊ส” เดินเครื่องขยายตลาด LPG ต่างประเทศให้ครอบคลุมทั่วภูมิภาคเอเชีย
SGP ควัก 15 ลบ. ซื้อกิจการก๊าซ LPG ในลาว “ประสานสักแก๊ส” เดินเครื่องขยายตลาดต่างประเทศ
5 ต.ค. 2565

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ระบุว่า ที่ประชุมคณะกรรมการบริษัท ครั้งที่ 1/2565 เมื่อวันที่ 22 กุมภาพันธ์ 2565 ได้มีมติอนุมัติให้บริษัทดำเนินการซื้อเงินลงทุนในหุ้นของบริษัท ประสานสักแก๊ส จํากัด ผู้เดียว (ประสานสักแก๊ส) ซึ่งดำเนินธุรกิจก๊าซ LPG ในประเทศสาธารณรัฐประชาธิปไตยประชาชนลาว จำนวน 100,000 หุ้น ซึ่งคิดเป็นร้อยละ 100.00 ของจำนวนหุ้นทั้งหมด คิดเป็นมูลค่ารวม 15 ล้านบาท ซึ่งมติดังกล่าวไม่สามารถเปิดเผยได้ทันทีเนื่องจากบริษัทได้ลงนามรักษาความลับ (Confidentiality Agreement) จนกว่าจะตกลงสัญญาซื้อขายแล้วเสร็จ อีกทั้งต้องรอระยะเวลาการจดทะเบียนกับหน่วยงานที่เกี่ยวข้อง โดยการลงทุนดังกล่าวมีวัตถุประสงค์ในการขยายตลาดก๊าซ LPG ในต่างประเทศของบริษัทให้ครอบคลุมทั่วภูมิภาคเอเชีย